title: Cuchavira
text: Cuchavira yoltkirafa gu jebes gael kabdu Muisca saneik awiyir kotviele Bochica staksakirik ke Chiminigagua ilamik koe azeka ke Muisca zo stakseyer. Dere, kotviele Chibchacum lorik va muva zideyer, pune va muvacekap mo azeka nekiyir nume va voeem laumayesiyir, alkejason va tawamidura is moneem ke Muisca. Moi tena ke muvara awalt gin jebeyer, awisison va Cuchavira numen sane va dugamafa moava ik moavalutaf vangluyaks ( tumbaga ) is birabenev is smilkxama grewatason firviyir.